cyanic-selkie/wikianc huggingface dataset:
Sevilla
Sevilla [seˈviʎa] es la capital d'Andaluzia i la província omónima. Está assitiá al suloesti la Península Ibérica, en vera el riu Guadalquivil. Es la quarta mayol ciá d'España, al atrás de Mairil, Barcelona i Valéncia.
Mário de Sá-Carneiro
Mário de Sá-Carneiro (*Lisboa, 19 Mayu de 1890 — † París, 26 Abril de 1916) hue un pueta purtugués.
Se suicidó en París en 1916.
Comunidá de Mairil
La Comunidá de Mairil (Comunidad de Madrid en castellanu) es una comunidá autónoma uniprovincial d'España, que s'alcuentra assitiá ena zona centru dela península ibérica, ena región estórica de Castilla. Los sus arrayus son al norti i al oesti con Castilla i León i al esti i al sul con Castilla-La Mancha. La su capital es la ciá de Mairil. Otras ciais emportantis son Alcalá de Henares, Alcorcón, Leganés, Getafe, Móstoles, Fuenlabrada, San Sebastián de los Reyes, Alcobendas i Torrejón de Ardoz.
25 mayu
El 25 mayu es el dia 145 del añu del calandáriu gregorianu i el 146º enos añus bisiestus. Quean 220 dias pa acabbal el añu.
Múnich
Múnich ( prenunciau München en alemán i Minga en dialetu bávaru) es la capital el Estau federau e Baviera i, al atrás de Berlín i Amburgu, la tercel ciá d´Alemaña.
Geografia
La ciá s´alcuentra assitiá al marhi nel riu Isar, al sul d´Alemaña.
La su cimera es el Warnberg, assitiau nel decimunovenu distritu (Thalkirchen - Obersendling - Forstenried - Fürstenried - Solln), con una artura e 519m. La cuta mas baha, de 492m, s´alcuentra al norti, nel distritu e Feldmoching.
Riu Isar trascurri pola ciá duranti un total de 13,7 qm., entrandu pol el suloesti i saliendu pol el noresti. Nel riu se puein alcuentral varias islas, cumu pol sabulugal la Museuminsel (Isla el Museu), llamá asina polque nella están assitiaus el Deutsches Museum (Museu la Estoria la Céncia i la Ténica Alemana), u la cercana Praterinsel.
Alreol de la ciá desistin una tupa lagus, de los cualis se puein destacal "l'Ammersee", "el Wörthsee" i el "Starnberger See".
Nesti úrtimu lagu tiini la su nacéncia el riu Würm, que huntu al Hachinger Bach i los deferentis canalis de riu Isar, bañan la ciá. Peru aún asina, la mayol parti los defius de riu Isar que pasaban pol el centru huerun canalizaus u ensecaus ebiu a las obras el metru i el ferrocarril.
Distritus de Múnich
1.Altstadt-Lehel 2.Ludwigsvorstadt-Isarvorstadt 3.Maxvorstadt 4.Schwabing-West 5.Au-Haidhausen 6.Sendling 7.Sendling-Westpark 8.Schwanthalerhöhe 9.Nuehausen-Nymphenburg 10.Moosach 11.Milbertshofen-Am Hart 12.Schwabing-Freimann
13.Bogenhausen 14.Berg am Laim 15.Trudering-Riem 16.Ramersdorf-Perlach 17.Obergiesing 18.Untergiesing-Harlaching 19.Fürstenried-Solln 20.Hadern 21.Pasing-Obermenzing 22.Aubing 23.Allach-Untermenzing 24.Feldmoching-Hasenbergl 25.Laim
Múnich es un moernu centru económicu. BMW (Bayerische Motoren Werke) i Siemens AG tiinin aquí la su sei prencipal. El gobielnu local homenta el esarrollu e la endustria d´arta tenulohia i proyeutus d´envestigación enus ámbitus de la bioluhia i las tenulohias de la enhormación.
La ciá i las sus aldehueras horman una e las rehionis con mayol concentración de riqueça nel mundu.
Devisionis
Múnich está devidia en 25 distritus:
Allach-Untermenzing, Altstadt-Lehel, Aubing-Lochhausen-Langwied, Au-Haidhausen, Berg am Laim, Bogenhausen, Feldmoching-Hasenbergl, Hadern, Laim, Ludwigsvorstadt-Isarvorstadt, Maxvorstadt, Milbertshofen-Am Hart, Moosach, Neuhausen-Nymphenburg, Obergiesing, Pasing-Obermenzing, Ramersdorf-Perlach, Schwabing-Freimann, Schwabing-West, Schwanthalerhöhe, Sendling, Sendling-Westpark, Thalkirchen-Obersendling-Forstenried-Fürstenried-Solln, Trudering-Riem y Untergiesing-Harlaching.
Trasportis
Cumu abati-tolas ciais alemanas, Múnich cuenta con un güen sistema e transporti púbricu.
El aerupuertu Franz Josef Strauss de Múnich es el segunderu el pais, superau únicamenti pol el de Fráncfort del Meno. Pa dil endi el aerupuertu al centru la ciá gasta el Tren Liheru (línias S1 u S8). El tren te lleva a Marienplatz u a cualisquiel estación entri la Hauptbahnhof i la Ostbahnhof. El aerupuertu está ena zona 4, polo qu´el billeti endi allí a la zona 1 cuesta 8,80€ (tarda unus 40 minutus). El taxi entri el aerupuertu i el centru e la ciá cuesta unus 60€.
24 mayu
El 24 mayu es el dia 144 del añu del calandáriu gregorianu i el 145º enos añus bisiestus. Quean 221 dias pa acabal el añu.
Sü
Estória
Sü se holmó embaju la duci vozi la mairileña Susana Iturriaga. De hechu, la banda tien essi nombri pol sel las dos primeras letras la cantora cuyus dos puntinus representan los otrus dos miembrus: Juan i Javier. Juntus grabarun el su únicu discu omónimu que espubricó BMG España nel 1999.
El su primel déssitu hue Rayo de luna, cuyu rimu eletrónicu i letras cudiás petarun al púbricu español, huendu una canción soná enas emissoras arrádiu pop nel 1999. Tamién holmó parti la banda sonora la sérii adolescentis Nada es para siempre, emitia pol Antena 3.
El su segundu cenzillu hue Ahora me buscas tú a mí nu tuvu la mesma acogia i plontu ejarun de sonal enos meyus.
Atijus
.
26 mayu
El 26 mayu es el dia 146 del añu del calandáriu gregorianu i el 147º enos añus bisiestus. Quean 219 dias pa acabbal el añu.
Cesário Verde
José Joaquim Cesário Verde (*Lisboa, 25 Hebreru de 1855 – † Lumiar, 19 Huliu de 1886, Purtugal), hue un pueta purtugués.
Buda Gautama
Siddhārtha Gautama (en sáscritu सिद्धार्थ गौतम, en pali Siddattha Gotama) (c.560 - 480 ed. C.) hue un lidi religiosu nepalín. Vivió en una epoca ena que s'atacavan los proceimientus religiosus tradicionalis d'Índia. Hue un rehormaol que crió una nueva dotrina que se trashormó en una de las religionis con mas adetus de tolos tiempus, el budismu.
Valeriano Ruiz Hernández
Valeriano Ruiz Hernández (Higuera la Real (Baajós), 1943), físicu estremeñu, científicu termosolar.
Buda Gautama
Buddha senifica enteligenti.Esta parabra no se gasta pa referil-se a él namás, sino a tol que consiga arcançal la inluminacion, el nirvana. Él hue el primeru en consiguí-la, endespues d'estal 49 dias imobi an pie dun arvu.
Apuleyu
Apuleyu (Madaura, 123/5 - alreol de 180), a vezis llamau Luciu Apuleyu -si bien el praenomen Lucio se toma del pressonagi prencipal de una delas sus obras, El asnu de oru- hue'l escreviol romanu mas emportanti del sigru II. Posiblementi hue un berebel bastanti romanizau, que tuvu nacencia en Madaura (cidá romana de Numidia nel arrayu con Getulia), ogañu conocia comu Mdaourouch (Argelia).
Valeriano Ruiz Hernández
Biografía
Estudió Ciencias Físicas, y obtuvu el doctorau en 1974 por la Univelsiá de Sevilla. Emprencipió su carrera docenti en 1975 en la Univelsiá Politécnica de Valencia ondi estuvu jasta 1979 como profesol de Termodinámica e investigaol en nirgía. En 1980, obtuvu la Cátedra de Termodinámica en la Univelsiá de Sevilla, ondi se pusu a desplegal el su labutu comu investigaol y divulgaol científicu, defendiendu siempri las nirgías renovablis, el mediu ambienti en lucha con el cambiu climáticu.
Ha publicau abondus artículus científicus y librus. Ha recibíu reconocimientus honoríficus entri el que cabi destacal el premiu anual de La Asociación de Agencias Españolas de la Energía.
Puertu Ricu
Puertu Ricu, oficialmenti Estau Libri Asociau de Puertu Ricu (ingrés: Commonwealth of Puerto Rico) es un archipielagu assitiá nel Mari Caribi, considerá un territoriu no encorporau de los Estaus Uníus, con estau d'autogobielnu. Nel su esti s'assitia la isla de La Española (estaus de Repúbrica Dominicana i Aití) i al oesti están las Islas Virgenis. Hue colónia española hata 1898, quandu endespues de la Guerra Ispanu-Estaunidensi pasó a sel almenistrá por Estaus Uníus. En 1952 el país aprevó una constitucion pa los sus assuntus enternus.
Vanuatu
Vanuatu es un país insulal assitiau nel océanu Pacíficu Sul. El archipiélagu, que es d'origin volcánicu, s'assitia a unus 1.750 km al esti d'Australia, 500 km al noresti de Nueva Caledonia, al oesti de Fiyi i al sul de las Islas Salomon, cerca de Nueva Guinea. El su nombri colonial era Nuevas Hébridas; este nombri namás es gastau pa referencias estóricas.
27 mayu
El 27 mayu es el dia 147 del añu del calandáriu gregorianu i el 148º enos añus bisiestus. Quean 218 dias pa acabbal el añu.
Lille
Lille (en flamencu Ryssel, en neerlandés, Rijsel), es una ciá del norti de Fráncia, ena vera el riu Deûle, capital de la region de Norte-Paso de Calais. S'alcuentra cerca del arrayu con Bélgica. Lille tien una puebracion de 233.897 abitantis (2014).
Riu Alagón
El riu Alagón es el afluenti mas largu el riu Tahu.
Augusto Gil
Augusto César Ferreira Gil (* Lordelo do Ouro, 31 Húliu de 1873 - † Lisboa, 26 Hebreru de 1929, Purtugal), hue un pueta purtugués.
Riu Alagón
Atihus
Correol d'imahin al tentu el Artu Riu Alagón
28 mayu
El 28 mayu es el dia 148 del añu del calandáriu gregorianu i el 149º enos añus bisiestus. Quean 217 dias pa acabbal el añu.
Lyon
Lyon (en arpitanu: Liyon) es una ciá francesa, la tercera mayol el país, al atrás de París i Marsella, i la su segundera área urbana con 1.783.400 abitantis en 2007. Es capital el Métropole de Lyon i la región Auvernia-Ródanu-Alpis.Está assitiá al esti el pais entri el Macizu Central i los Alpis.
Es la segundera ciá univelsitaria de Fráncia, acogiendu en la su area urbana más de 100.000 estudiantis repartios en quatru univelsiais, escuelas d'engenieria i grandis escuelas.
Comunismu
El comunismu, entendiu comu movimientu socio-políticu, es un conjuntu de corrientis i agrupacionis cuyu prencipal ojetivu estóricu es —particularmenti dendi l'adopción dela dotrina marsista— la supresión revolucionaria dela sociedá capitalista en tantu última horma de sociedá con crassis, i el establecimientu de una sociedá socialista comu passu previu ala construción gradual de una organización social comunista. Las dotrinas delas diversas corrientis comunistas coincidin ena necessidá de acabal cola propiedá privá (especialmenti la delos medius de produción socialis) i ena emancipación del proletariau comu la primel crassi oprimia sin economía propia, negación de toa possibli apropiación privá i por endi tendienti a desaparecel como crassi en una comunidá comunista.
Bíblia
La Biblia (del griegu «τα βιβλία», "los librus", i ellu del'antiga cidá fenicia Byblos), es el ramilleti de librus canónicus del judaísmu i del cristianismu. La canonicidá de cá libru múa sigún qual sea la tradición adotá. Sigún las religionis judía i cristiana, la Biblia tresmiti la Palabra de Dios. La ességesi o entrepretación d'esti mansagi prencipal es una rama tradicional dela teología. Una otra custión mu corrienti alo largu dela Bíblia es l'adoraeru de Dios i la salvación del'umanidá.
Ain traducionis compretas dela Bíblia en 451 idiomas, traducionis dunu delos testamentus en 1.185 idiomes más i cachinus dela obra traduzías a alreol de 848 lenguas más. En total, 2.479 lenguas disponin de traducionis compretas o parcialis d'esta obra, qu'es tamién el libru más vendíu de tola estoria.
Redación
Sigún cuenta la tradición, la Biblia hue escrevía nun pedioru de 1.600 añus de más de 40 autoris destintus, en tres continentis (Uropa, Asia i África) i en tres lenguas: ebreu, griegu i arameu (sobritó n'angunas partis dela primel Biblia).
Los manuscritus más viejus del Antigu Testamentu que conocemus son los Manuscritus dela mar Muerta, redataus entri los sigrus III i I aC. Sin embargu, ain cuentus cumu'l del Desluviu Universal que ya dessestían ena mitología de colturas de muchu más patrás, cumu puean sel la mesopotámica, que tien obras del 2.000 a.C. en que ya se desprica esta tema (la Poema de Gilgamesh), o la babilónica i la assiria, con euris de pressonagis prencipalis.
Eno tocanti al Nuevu Testamentu, huerun escrevíus tiempu dispués de San Marcu, Lucas el Vangelista, San Mateu, Juan l'Apostol i San Pablu de Tarsu.
Adolf Hitler
Adolf Hitler (20 abril de 1889 en Braunau am Inn (Áustria) - 30 abril de 1945 en Berlín) hue'l derigenti d'Alemaña dendi 1933 ata 1945, nel acabaeru dela Segunda Guerra Mundial. Hue el mássimu esponenti i ideólogu del Nazismu.
Biografía
Adolf Hitler tuvu nacencia el 20 d'abril de 1889 en Braunau am Inn, una localidá assitiá cerca de Linz, ena provincia d'Upper Austria, no mu largu del arrayu alemán, eno qu'era altocis Austria-Ungría.
Enos sus primerus añus vivió en varios lugaris. Hue un mal estuyanti, enque a temprana edá hue infruíu pol antisemitismu (odiu alos judíus) i el pangermanismu del prehessol Leopold Poetsch. Hue a Viena i intentó entral ala Academia de Bellas Artis, peru marró enas prevas d'accesu.
En 1913, Hitler tenía 24 añus. Avandonó Austria pa eludil el serviciu milital, i acabó viviendu ena ciá alemana de Múnich.
En 1914, Hitler s'unió al exércitu alemán cumu voluntariu ena I Guerra Mundial. Tuvu una heriúra ena guerra i hue condecorau cona Crus de Hierru pol goviernu alemán.
En 1923, Hitler trató de derrocal al goviernu dela Repúbrica de Weimar (1918-36) nel conocíu cumu Putsch de Munich. El golpi falló i Hitler hue enviau pala carci de Landsberg. Le condenarun pa 5 añus, peru le dexarun salil endispués de 9 mesis. En estandu ena carci, escrevió el su famosu libru Mein Kampf (La mi briega n'estremeñu). Ena obra defendía que Alemaña se destendiesi por Poloña i Russia i mostrava un huerti antisemitismu.
Unus añus dispués el su partíu consiguió sostribu (en 1930 hue la segunda huerça del palramentu). En 1933 Hitler encabeçó por primel ves el goviernu alemán. Dendi el poel desenroó una política destiná a acabal cona democracia i a convertil Alemaña nun estau totalitariu. El Partíu Nacionalsocialista se convirtió en partíu únicu i prebió el restu dellus. Hitler, apoyau enos sus menistrus, entri los que destacan el su menistru de propaganda, Joseph Goebbels, destendió el nacionalismu estremu endretu d'Alemaña. Desenroó una política racista basá ena pureza racial delos arius, destacandu el su huerti antisemitismu. Amás, llevó a cabu una política espansionista, anessandu-si Austria en marçu de 1938. Las Acordanças de Munich de setiembri dessi añu dierun a Alemaña los Sudetis, comarcas checoslovacas ondi se palrava alemán. En marçu de 1939 las sus tropas tomarun tamién Checoslovaquia.
La su envasión de Poloña el 1 de setiembri de 1939 provocó que Reinu Uniu i Francia declarasin la guerra a Alemaña, prencipiandu assín la Segunda Guerra Mundial. El su exércitu conquistó la mayol parti d'Uropa encluyendu Poloña, Francia i una porción dela Unión Soviética (cona que s'avía aliau nun prencipiu meyanti el tratu secretu Molotov-Ribbentrop). Duranti la guerra llevó a cabu una política d'esterminiu contra la puebración judía, lo que se conoci cumu l'Olocaustu i también contra gitanus, omosessualis, eslavus, polacus i oponentis políticus.
A pesal de las prontas vitorias, las tropas alemanas huerun cediendu terrenu i finalmenti las potencias aliás entrarun nel país. Nel acabaeru dela guerra, Hitler decidió acabal cona su vida. Se suicidó en Berlín el 30 d'abril de 1945, quandu las tropas soviéticas ya estavan alas puertas dela ciá.
29 mayu
El 29 mayu es el dia 149 del añu del calandáriu gregorianu i el 150º enos añus bisiestus. Quean 216 dias pa acabal el añu.
Poesia
La Poesia (del griegu ποίησις 'criacion' < ποιέω 'crial') es un géneru literariu. Se considera que es el arti d'espresal, por mé de parabras, el conteniu espiritual propiu, tradicionalmenti meyanti una disposicion de las parabras marcá pola métrica. Tamien se conoci comu poesia a una obra en versu. Tradicionalmenti, se distingin tres generus poeticus: el epicu, el líricu i el dramáticu.
30 mayu
El 30 mayu es el dia 150 del añu del calandáriu gregorianu i el 151º enos añus bisiestus. Quean 215 dias pa acabbal el añu.
Córcega
Córcega (en corsu: Còrsica, en francés: Corse) es una isla assitiá al sul de la Costa Azul, i al norti de Cerdeña. Dendi el añu 1768 holma parti del territoriu francés (con una brevi interrución). Nesta isla tuvu nacencia Napoleón I de Fráncia. La su capital es Ajaccio.
31 mayu
El 31 mayu es el dia 151 del añu del calandáriu gregorianu i el 152º enos añus bisiestus. Quean 214 dias pa acabbal el añu.
Méria
Méria es una ciá española, capital dela comunidá autónoma d'Estremaúra. Aluspués de Badajós i Caçris, es el tercel núcleu de puebración d'Estremaúra.
La ciá tien el entítulu de Mu nobli, antigua i leal ciá de Méria.
Demografia
En 2009, el censu el INE rustria 56.395 abitantis.
Assitiamentu
Méria s'alcuentra assitiá nun lugal previlehiau, ya que s'alcuentra al pasu la <font style="background-color:#003399;color:white">  A-5  (Autuvia Mairil - Lisboa, i ena Via <font style="background-color:#003399;color:white">  A-66 , (Ruta la Prata) que tamién tiini en Méria el su puntu d'atiju nel su tramu de Gijón con Sevilla. Asín mesmu s'alcuentra en proyeutu la nueva autuvia <font style="background-color:#003399;color:white">  A-43  , que uñirá Méria con Valéncia soponiendu una via e conesión con el centru oesti, uñiendu monicípius cumu Ciá Rial, Manzanares, Tomelloso, Albaceti i Almansa.
Nun huturu cercanu se prevein la chegá el AVE a Méria i nuevus terminalis de mercancias que homentarán la endústria assitiá ena ciá i enas sus cercanias.
Pol otra parti, es tamién posibri chegal a Méria pol autubús, ya qu'el cruzi e carreteras que se da en Méria prevoca qu'el númiru d'autubusis (i los sus destinus) seya bastanti emportanti.
Estória
La ciá hue hundá nel 25 eC con el nombri d'Augusta Emerita pol Octavio Augusto, palos soldaus eméritus licenciaus del ehércitu romanu, de dos lehionis veteranas de las Guerras Cántabras: Legio V Alaudae i Legio X Gemina. Estas lehionis s'assitiarun nel puebrau ya desistenti a cámbeu e dalis la categoria e ciaanus romanus a los antiguus puebraoris. La ciá hue la capital de la província romana e Lusitánia. El términu emeritus senificaba en latín "arretirau" i se referia a los soldaus hubilaus con onol. Los sus ciaanus huerun ascritus a la tribu Papiria.
Duranti sigrus i hata la caia el Empériu Romanu d'Ocienti, Méria hue un emportantísimu centru hurídicu, económicu, melital, curtural i una las puebracionis mas frorecientis en epoca romana, qu'Ausonio catalogó el novenu lugal entri las mas destacás del Empériu, inclusu pol delantri d'Atenas.
En epocas posterioris Méria sufrió encursionis de los puebrus bárbarus hata el asentamientu los visigós, que la hizun capital del su reinu i polo tantu, d'Ispania, duranti los sigrus V i VI.
Nel sigru VI destaca la figura el Obispu Mausona i el cristianismu s'arraiga con huerça. Desta fe populal da muestra la figura e la Mártil Santa Eulalia, patrona la ciá. Nel añu 713 el caudillu árabi Muza conquistó la ciá i las sus tropas la destruyerun.
A prencipius del sigru XIII, en 1230, las tropas cristianas del rei Alfonso IX de Lión, conquistarán Méria i la convertirán en sé el Prioratu e San Marcus de Lión de la Ordin de Santiagu.
Sedrá en epoca los Reyis Católicus cuandu la ciá enceti una arrecuperación pulítica grácias al apoyu el Maestri e Santiagu, Don Alonso de Cárdenas, defensol de la causa d'Isabel la Católica.
La su contribución a la Conquista i coloniçación americana sedrá albonda i senificativa. Sigún Navarro del Castillo salierun pa Indias unas 210 presonas, entri las que destacan dos capitanis de renombri ena conquista e Veneçuela Juan Rodríguez Suárez i Garci González de Silva.
La envasión francesa supondrá pa Méria, igual que pal restu d'Estremaura, una emportanti perda el su patrimoñu estóricu artísticu, peru con el tiempu s'arrecuperará.
Posteriolmenti se convertiria en ñu ferroviáriu, dandu nacéncia a la endustria la ciá. Esti esarrollu endustrial i de servícius se vió definitivamenti respardau con el anombraeru e Méria, en 1983, cumu Capital de la Comuniá Autúnoma d'Estremaura. Unta esta preponderáncia pulítica i endustrial, la ciá despierta un gran enterés pol parti d'arqueólogus i estitucionis rehionalis i provincialis que landean sacal a la lús la emportanti riqueça arqueolóhica que s'acontina descubriendu.
Estas cercustáncias motivarun qu'el Conhuntu Arqueolóhicu Emeritensi huera declarau Patrimoñu la Umaniá pola Unesco en Diciembri e 1993. Anteriolmenti, la ciá cuentaba con veinti monumentus nacionalis i angunus en aspera e conseguila; i pol Decretu e 8 e Hebreru e 1973, en vísperas de conmemoralsi el su Bimilenáriu, Méria hue declará "Conhuntu Estóricu-Arqueolóhicu", única qu'ostenta esa denominación en España.
En 1994 se costituyó el Arçobispau Méria-Badahó, arrecuperándusi, d'esti mó, la antiquísima sé metrupolitana emeritensi i degorviendu la diniá catedralícia al templu e Santa Maria la Mayol, herederu la elésia arçobispal d'Emérita.
D'esti mó, ca periu estóricu á queau empresa la su huellibra en eificius i monumentus qu'ogañu suponin la su gran riqueça arqueolóhica.
Almenistración
Ena su condición de Capital Autunómica, Méria es sé el Gobiernu la Hunta d'Estremaura, qu'uguañoti cuenta con una Vicipresiéncia i dies conseherias, incluia la Presiéncia i el Palramentu u Asamblea d'Estremaura que cuenta con 65 palramentárius.
El Ayuntamientu cuenta con 25 concehalis destribuius entri el PP, con treci concehalis, el IU, con un concehalis, el SIEX, con un concehalis, i el PSOE con diez concehalis. El su alcardi, dendi 2011, es Pedro Acedo del PP.
Clima
El clima e Méria puei consieralsi mediterráneu, inque levemente continentalidau pol el su longol a la mari. De esta horma, son abondus los dias de vranu enus que se superan los 40 °C.
En cuantu a las precipitacionis, lo normal es que se recohan anualmenti entri 450 i 500 mm. Sin embargu, ai que endical que en Méria, al igual que nel restu el sul d´España, son abitualis los ciclus de sequía, que oscilan ena su duración entri los 2 i los 5 añus.
Eventus colturalis i educativus
En matéria eucativa, Méria es sé d'unu los campus la Univelsiá d'Estremaura, ofertandu las siguientis carreras: Enfermeria, Telecomunicacionis, Diseñu Endustrial, Enhormática e Sistemas, Enhormática e Hestión i Topugrafia.
Tamién es sé el Centru Rehional de la UNED en Estremaura, Escuela Oficial d'Idiomas d'Estremaura, Escuela d'Arti i Superiol de Diseñu, Escuela Superiol d'Osteleria d'Estremaura i Conservatóriu Superiol de Música. Cuenta amás con seis estitutus de secundária púbricus, Escuela Agrária Guadaljucén i una tupa coléhius púbricus. En matéria privá cuenta con cuatru centrus eucativus.
Museu Nacional d'Arti Romanu
El Museu Nacional d'Arti Romanu e Méria, obra el prestihiosu arquitetu Rafael Moneo, hue inaugurau en Setiembri e 1986, albergandu una escelenti coleción d'ohetus d'epoca romana provenientis del yacimientu arqueolóhicu e la que huera colónia Emerita Augusta, ogañu Méria. La coleción atual estuvu assitiá hata la costrución del atual eificiu nel Conventu e Santa Crara. La su vesita es hundamental pa conocel el pasau e la ciá i hazelmus una idea e lo que hue l'antigua Méria.
Museu Nacional d'Arti Visigó
Assitiau ena elésia e Santa Crara, arrecohe los vestihius arqueolóhicus alcuentraus en Méria (capital d'Ispania duranti el reinau visigó) i la su comarca pretenecientis a esa epoca.
Uguañoti está en costrución un nuevo eificiu vanguardista pa esti museu nun solal céntricu.
Museu Abiertu e Méria
Assitiau nel Complehu Curtural "Hernán Cortés", es el centru e receción de turistas i ondi estus puein hazel una revisión a los itinerárius, zonas i alohamientus turísticus de la ciá. Amás cuenta con cafeteria i tiendas de regalus.
Museu e Mineralohia i Paleontolohia d'Estremaura
Assitiau nel Centru Curtural "Arcaçaba", esti museu cuenta con una gran coleción de mineralis i fósilis.
Museu el Ferrocarril
Assitiau nel Centru Curtural "Arcaçaba". Acohi una ececional coleción d'ohetus relacionaus con el ferrocarril, afotugrafias i vidius, i una maqueta e grandis dimensionis con trenis en movición.
Museu el Áugua
Assitiau en Proserpina, a unus 4 qm el cascu urbanu. A través de panelis i vídius, s'esprica cumu s'abastecia d'áugua una ciá romana cumu Méria i la su utiliçación enas casas, endústria i agricurtura. Tamién ai un entrancu que simboliça l'emportáncia el áugua pal sel umanu.
Distritus
Mérida se devii enos siguientis distritus sigún la Lei e Grandis Ciais:
Ciais helmanás
Méria está helmaná con dos ciais omónimas:
Azimu
El azimu u acimu (del árabi السمت (as-sumut) "direcionis") es una las coordenás el sistema artazimutal, junta cona  artura).
El azimu es el ángulu que holma el cérculu vertical con el meriyanu. Se mii en graus con valoris comprendius entri 0º i 360º, dende el puntu Sul siguiendu la movición el ojetu ena direción Esti-Oesti.
El su símbulu es A.
Navaleno
Navaleno es un monicípiu assitiau ena província e Sória, en Castilla i Lión, España. Tini 964 abitantis nun ária e 25,03 qm² i una densiá e puebración de 38,51 ab./qm².
Agostu
Agostu [aˈɣɔhthu], abostu u aostu [ɑˈɔhthu] (del latín Augustum [ɑuˈguːstʊm] "(mes) Agustu") es el otavu mes el añu nel calandáriu gregorianu i está hormau pol trentiún dias. Se le nombró asina en onol al emperaol romanu Otáviu Agustu (Augustus Octavius).
Pero dal el su nombri a Sextilis le paició pocu a Otáviu, ya que Iulius (en onol a Júliu Cesa) tinia trentiún dias i Augustus, sólu ventinuevi. Pol essa razón, el emperaol cambeó la duración de várius mesis, desquitandu i añiyendu dias, hata logral qu'el "su" mes tuviera trentiún dias. Es pol essu que angañu, dos mil añus dispués, Júliu i Αgostu tienin trentiún dias ca unu.
Hue ligiu esti mes pa onral al emperaol polque nél venció a Cliopatra i Marcu Antóniu i entró trunfanti en Roma.
Agostu empiença (astronomicamenti) con el sinu de Leu i acaba en Virgu.
En Irlanda, el mes d'agostu se llama Lúnasa (el antigu irlandés Lughnasadh) i toma el su nombri el dios Lugh. El primel lunis agostu es unu los dias festivus nacionalis ena Repúbrica Irlanda.
Darío Bacas
Darío Bacas Montero (Cilleros (Caçris), 1845 - Cilleros 1913) hue un engenieru naval milital, industrial y centíficu estremeñu.
Biografía
Su vía estuvu encaminá a la enseñanza, las matemáticas, la economía y la investigación.Es mentau comu unu de los investigaoris pionerus en el campu de l'engenieria industrial en España.
Su pairi tamién hue un ilustri de su época: el abogau Ignacio Bacas (1810-1877), hue diputau en las Cortis en 1842-1843, alcaldi de Cilleros y presidenti de la Diputación de Caçris. De mou que el su hiju Darío, endispués de jadel los estudius secundarius en Caçris y Salamanca, marchó a la escuela de Engenieria Naval en Ferrol (Coruña), pa sacalsi la graduación equivalenti a Alférez de Fragata e Engenieru Naval.
Lo más renombrau de los inventus y patentis que jidu hue un aparatinu que mentó comu Goniobarímetro, estu es una báscula que daba en una escala graduá, un ángulo respectivi al pesu dau.
Escribió abondus artículus centíficus y librus.
Premius i reconocencias
Recibió reconocimientus honoríficus, comu  la Medalla de Plata de la Exposición Onubo-Extremeña celebrá en Huelva en 1901.
A los cien añus de su muelti, el Centru de Estudius de Sierra de Gata le jidu, en eneru de 2013, un homenaji por tou lo altu en Cilleros con el patrociniu de la Diputación de Caçris, el Centru de Profesoris y Recursus de Hoyos y el Ayuntamientu de Cilleros.
Tantu en el lugal de la su nacencia comu en Villamiel (Caçris) le tienin dedicau una calli con el su nombri.
Galisteu
Galisteu es un monicípiu la província e Caçris en Estremaura, con una puebración de 1.980 abitantis en 2008.
La calle sin sol
La calle sin sol es una pinicla española de 1948 dirigía por Rafael Gil sobri el guión de Rafael Gil i Miguel Mihura.
La pinicla es unu de los mejoris labutus de Rafael Gil, sostribáu en el graceju de Mihura que lo traju a un realismu natural parecíu al neorrealismo italiano, anque tamién se debi decil que la escena ondi los cutaus se ponin pa calentalsi un trisinu con el rayinu de sol que ca mañana da en la calli, es anteriol a la escena que apareci en la pinicla Milagro en Milán.
Repartu
Amparo Rivelles, Antonio Vilar, Manolo Morán, Alberto Romea, Fernando Fernández de Córdoba, Ángel de Andrés, Irene Caba Alba, Julia Caba Alba, Félix Fernández, José Prada, Mary Delgado.
Argumentinu
Un jombri llega a Barcelona ajuyendu de la justicia. Se refugia en una posá del barriu chinu i se enamorisca de la Pilar, la sobrina del amu. Al cometelsi un crimin en el barriu, recai las sospechas en este jombritu. Pilar confía en la su inocencia e quieri defendelu buscandu la verdad, peru tou pareci dil contra él.
Cuba
Cuba es un país insulal nel Mari Caribi. Está hormá pola Isla de Cuba, la Isla de la Juventud i pol islas mas chiquininas. Dendi 1959, es un estau socialista. Territorialmenti está deviia en 14 províncias, 169 monicípius i el Municipio Especial Isla de la Juventud.
Origen del su nombri
No se tien conocéncia al tentu el origin del nombri Cuba. Ain destintas teorias, una de las cualis izi qu'el nombri provien dun télminu taínu que senifica ondi la tierra fértil abunda o tamien otra teoria izi que provien de dos parabras arhuacanas: «coa» (lugal, tierra, terrenu) i «bana» (grandi).
Ñevi
La ñevi es un fenómenu metereológicu que consisti ena precipitación de cristales chiquininus de yelu. Los cristales de ñevi adotan holmas geométricas con caraterísticas fratalis i s'agrupan en copus. Ya que está compuesta pol partículas chiquininas ásperas es un material granular. Normalmenti tien una estrutura abierta i suavi, escetu quandu es comprimia pola presión esterna.
Cuba
Geografia
Posei una superficii de 110.860 quilómetrus cuadraus.
Climi
Generalmenti tien temperaturas altas. Los valoris meius anualis van dendi los 24 °C enas llanuras, hata 34 °C i mas enas costas orientalis, arcançandu-si manitudis enferioris a 20 °C. enas partis mas altas de la Sierra Maestra.
Ñevi
La ñevi se holma comúnmenti quandu el vapol d'áugua esperimenta una alta deposición ena atmósfera a una temperatura menol de 0°C, i posteriormenti cai sobri la tierra.
Cuba
Climi
La tempurá de noviembri a abril es menus calurosa i se conoci como invielnu, mentris que los mesis de mayu a otubri, mas calurosus, recibin el nombri de veranu. Las temperaturas mássimas i ménimas asolutas registrás son de 38,8 °C (Jucarito, Granma el 17 abril de 1999) i 0,6 °C (Bainoa, 18 hebreru de 1996). Comu es típicu enos climis tropicalis, la variacion diaria de la temperatura es mayol que l'anual.
La umedá relativa meia es alta, con promedius cercanos al 90 por cientu. Los mássimus diarius, generalmenti superioris al 95 por cientu, passan a la salia del sol, mentris que los ménimus desciendin, al meyudia, hata 50-60 por cientu nel enteriol del territoriu. Las zonas mas úmedas son las regionis ociental i central, juntu conos prencipalis núcleus montañosus. El efetu de l'arta umedá relativa, otorga al archipiélagu cubanu una entensa sensacion de bocholnu duranti gran parti del añu.
Spiritu (986)
Spiritu (986) es una banda gallega que mestura música tradicional cona eletrónica.
Estória
Embaju el nombri Spiritu [986] s’alcuentran un gaiteru, un músicu la eletrónica i un produtol. Anxo es el gaiteru con larga esperéncia nel mundu la música tradicional gallega. La su albeliá nel tocaeru la gaita lo llevó a ganal paí várius prémius cumu los McGallan i Lorient. Enmotándusi nu en bardi "el Gaitarrista", esprimenta los sonis i reculsus que la gaita puei ofrecel, desrayandu si huera mestel lo tradicional. Las basis eletrónicas las pon Carlos Mariño, familiarizau dende nuevu cona música crássica pero que plontinu l’empençó a enteressal la eletrónica. El otru miembru, Pedro, cuyus orígin cona música huerun jazzísticus, es un emportanti produtol música eletrónica tamién con esperéncia. Los tres estaban ahincaus en Barcelona i escomençarun el proyeutu quantu has, cincu añus enantis el su salieru. Trebajarun pol dos laus, huendu Anxo el encargau el componenti tradicional i la estrumentación certa cumu gaitas i frautas, mentris que Pedro i Carlos se bichaban de la parti tenológica cumu tecraus, sintetizaoris, samplers i basis.
Nel discu trebajarun numerosus produtoris i cuentarun con otras colabutacionis cumu las de los grupus Anubia i Pandeiromus, polo que el resurtau final hue un discu mu cudiau, variau i almónicu en tolos espetus. La inovación el criaeru duna coyontura musical entri tradición folclórica i eletrónica hue unu los grandis retus cumprius pol esta banda gallega.
El discu omónimu salió a la calli nel 2000 en BMG. El holmatu el discu assina confilma el sintiu banguárdia, cuentandu con remesclas i pistas enterativas: amás de los 10 temas originalis, son 4 las remesclas a manus destintus produtoris i DJ’s cumu Kadoc, Pedro del Moral u David Gausa. La pista enterativa cuenta con imágin, datus al tentu los miembrus el grupu i el vídiu el su primel cenzillu.
El su primel cenzillu hue La sombra del lobo, cuya velsión remesclá densiguia prevocó furol enas emissoras arrádiu. La su música escomençó a hazelsi soná a partil dun vídiu el grupu Estopa, andi salia dichu cenzillu.
Miguel de Cervantes
Miguel de Cervantes Saavedra (Alcalá de Henares, 29 Setiembri 1547 - Mairil, 22 Abril de 1616) hue un escrivienti español, conociu pola su novela Don Quijote de La Mancha, consierá una de las grandis obras la literatura univelsal.
Via
Nació en Alcalá de Henares, iju d'un cirujanu, llamau Rodrigo de Cervantes i de Leonor de Cortinas Sánchez. Se crei que puu vel estudiau en Valladolís, Córduba o Sevilla. En 1569 va a Itália i se haci soldau participandu ena batalla de Lepantu a la escontra los turcus, huendu heriu ena manu. Posteriolmenti quandu golvía a España, hue entallau polos corsarius, i llevau a Argel, ondi pasó cincu añus, hata que la su família pagó el su rescati. En España labutó comu comisariu, i se dedicó a escrebil. Finalmenti, en 1606 s'istala en Mairil, hata qu'espenó nel 1616.
Infinitivu
El infinitivu [ɪ̃ɱɸiniˈtiβu] es una horma nominal el verbu que asseñala la acion sin tipu marca dengunu. El infinitivu de suyu está haltu de muchus valoris, pos éstus son pendientis d'otras parabras a las que se subordina.
Nombri
El nombri infinitivu procei del latín infinitiuus [ɪ̃ɱfiːniːˈtiːwʊs] que es carcu que hizun los gramáticus latinus del términu griegu τὸ ἀπαρέμφατον [tò aparémphaton] que literalmenti senifica “lo insinificabri”. Esta nomenclatura s’esprica pol caraiti indefiniu eno tocanti la acion qu'enas luengas crássicas tenia el infinitivu i qu'entavia se conselva en una tupa luengas d'ogañu.
El infinitivu en estremeñu
El infinitivu en estremeñu es ereeru del latinu, tuviendu hormas i usus conparantis. Se gasta pa marcal l’acion sin conotacion denguna, en el cistu sentiu la parabra infinitivu, a la contra d'otras hormas nominalis el verbu comu el gerúndiu, el particípiu, el actitivu o el agentivu.
Morfologia
El estremeñu horma el infinitivu con el afiju sufijau -l tras la vocal atijanti el tema verbal. Namás essistin hormas sincréticas con valol universal, sin destinguil tiempu o mou. Pa la vos passiva essisti una horma perifrástica, volucion de la latina.
A la contra del castú, el estremeñu no pierdi la líquia de que le siguin pronombris: perdel-se, hincal-te-lo, esgalaçal-mos. No estanti, de que le siguin los pronombris qu’enpiençan en l- (-lo, -la, -los, -las, -le, -les) el infinitivu premiti quatru hormas:
Sintassi
Tien dos usus, sigún se gasti de horma subordiná o independienti.
El infinitivu en griegu
La luenga griega cuentava con un haci infinitivus pa ca tiempu i espetu, sigún las vozis. La gramática tradicional lo consiera un mou, junta con el endicativu, emperativu, sujuntivu, potencial i el particípiu.
Morfologia
El infinitivu griegu va alquiriendu sufijus d'alcuerdu cona conprejiá que vaiga tuviendu el tiempu i la vos. Contri mayol seya la caraiterística temporal i moal, mas afijus sufijaus va a dil alquiriendu. Essistin hormas infinitivu pa quatru tiempus i pa los tres mous. Tienin sufijus própius comu -εν o -αι que se van ajuntandu al tema temporal. La vocal atijanti es la ε.
Sintassi
El infinitivu acupa en griegu dos lugaris quandu enfunciona de verbu, en posicion subordiná o en posicion independienti con valoris enpressivus.
La gran ventaja la sintassi griega era el tenel en epoca crássica artículu craramenti deferenciau del demostrativu, lo qual le premitia crial muchas sustantivacionis. El infinitivu griegu, en tantu nombri, pia funcional de sustantivu verbal, lo qual se asseñalava quasi que siempri con el artículu τό declinandu-se sigún la funcion el sintagma:
El infinitivu en griegu moernu
El griegu moernu perdió las hormas sintéticas la antígua luenga que sustituyó por una sérii perífrasis cona preposición ἵνα "pa". Esta preposición esprimentó aféresi, queandu να. La hormulacion queó tal que: verbu prencipal + να + sujuntivu. V. gr.: μπορείτε να πιείτε “poeis bibil”, θέλω να σε δω “quiu vel-te”. Es conparanti al infinitivu en ingrés, I want to see you. Esta asséncia d'infinitivu es un fenómenu común a tola ária lingüística balcánica, que horma un conociu Sprachbund.
Infinitivu en luengas germánicas
El sufiju germánicu original pal infinitivu era -an. En alemán stándard la terminacion es -en (-n pa angunus verbus basaus en raizis con -r o -l, comu "sammeln"). En neerlandés tamién.
En ingrés l'infinitivu careci de sufiju i coincii conas hormas de presenti menus la 3l pressona singulal. En esta luenga l'infinitivu normalmenti va preceiu pol "to" menus quandu s'utiliza con ciertus verbus de sentiu moal (can, might, must...). Amás, en muchus usius en qu'en luengas romancis s'utiliza un infinitivu, l'ingrés hazi usiu el gerúndiu o horma en -ing (gerund).
En alemán l'infinitivu en -en a menú va preceiu por "zu", equivalenti al ingrés "to", pero en menus casus qu'en ingrés. L'equivalenti neerlandés del "zu" alemán o el "to" ingrés es "te".
El infinitivu en latín
La luenga latina gastó muchu de los infinitivus tal comu muestra el hechu de que premanecieran enas luengas romancis.
Morfologia
El infinitivu latinu cuentó con una morfologia destinta d'alcuerdu cona vos i el primitivu espetu, tuviendu horma pa los tiempus presenti, huturu i otra pal passau. Tuvu comu afijus pa costruil el infinitivu -se pa la vos ativa i -si pa la passiva. Por mó el rotacismu, en el infinitivu presenti essus sufijus passarun a prenuncial-se –re i –ri. Gastava comu vocal atijanti una -ā- pa la primel conjugacion, una –ē- pa la segunda, una -ī- pa la quarta i una -ĕ- pa la tercera. Pa la passiva se gastó una horma perifrástica en el tiempu passau, por mé el particípiu passau i el infinitivu el verbu sum.
1 juñu
El 1 juñu es el dia 152 del añu del calandáriu gregorianu i el 153º enos añus bisiestus. Quean 213 dias pa acabal el añu.
2 juñu
El 2 juñu es el dia 153 del añu del calandáriu gregorianu i el 154º enos añus bisiestus. Quean 212 dias pa acabbal el añu.
Sistema artazimutal
El sistema artazimutal (compuestu de artura i azimu, las dos coordenás que se gastan nél) es unu los bichus con qu’orientalsi nel cielu.
El sistema artazimital gasta cumu cérculus referéncia el horizonti celesti i el meriyanu lugal. Pol mé el meriyanu es capás atelminal los puntus el zeni al norti i nadil al sul. Se gastan cumu coordenás el azimu i la artura de mó que resurta faci entifical un ojetu nel cielu. Esti sistema tien cumu contra que juga con valoris relativus sigún el horizonti el osselvaol, cuentandu namás con valoris fijus d’artura. Muchus los telescópius gastan una montura artazimutal que premitin una movición darriba abaju i de gocha a derecha.
Nadil
El nadil (del árabi نظير (naẓīr) "omólogu") es unu los puntus maginárius enas coordenás celestis.
El nadil es el puntu opuestu al zeni, que se situa justu pol baju el osselvaol.
Vaera
Una vaera es una zona passu pa que los caminantis crucin una calçá, es izil, es una zona ondi se cruçan el tráficu rodau i el tránsitu peatonis. Se caraiteriza pol tenel unas rayas longitudinalis paralelas a la direición del tráficu. Éstas suelin tenel un grosol de 40 a 60 centímetrus i suelin sel brancas, colol que contrasta conas coloris escuras las carreteras. Nestas zonas los caminantis tinin preferéncia de passu i los cochis i algotrus veículus tinin que paralsi pa ejalus cruçal.
Citrullus lanatus
Citrullus Lanatus, conocía en estremeñu comu sandía o açandía, es una pranta dela familia Cucurbitaceae oriunda de África, peru tien una gran presencia i difusión en Asia. Ogañu se cautiva de má estendía por tol mundu debiu al su frutu, un pepónidi de gran tamañu —el record entri las frutas hue una açandía de 122 kg.
Dumbo
Dumbo es una penícula animá produzía por Walt Disney i basá nel libru para zagalis omónimu de Helen Aberson i elustrau por Harold Pearl. Es el quartu largumetraji animau ena serii de piniclas animás proucia polos estúdius Disney.
El pressonaji prencipal es Jumbo Jr., un alifanti antropomórficu que es cruelmenti apodau comu Dumbo (en ingrés, dumb senifica tantu «mudu» comu, despectivamenti, «chirulatu»). Es ridiculizau polas sus grandísimas orejas, enque descubri que puei volal gastandu-las comu alas. El su únicu collaciu es el ratón Timothy, parodiandu el estereotipau terrol de los elefantis házia los roeoris. Lançá originalmenti enos Estaus Uníus el 23 outubri de 1941 por RKO Radio Pictures, Dumbo hue hecho para recuperar las pérdidas financieras de Fantasia. Hue un ejerciciu deliberau de simpliciá i economia para el estúdiu Disney, ogañu se consiera un crássicu l'animacion. Con 64 minutus, es una de las mas cortas piniclas animás de Disney.
Argumentu
Las cibueñas llegan, comu tolos añus, al circu pa repartil los bebés a las sus respetivas mairis. La señora Jumbo, una alifanta, descubri que el su chiquinu tien unas orejas enormis; tolas sus collacias se bulran del su bebé, pero la señora Jumbo le defiendi siempri, ata el puntu de sel entallá por enfrental-se a tó aquel que se ria del su zagal. El pequeñu Dumbo, maltratau i ridiculizau por tolos sus compañerus, namás cuenta cona ayua dun minúsculu ratoncitu llamau Timothy, que decii hazel d'él una estrella del circu.
Belici
Belici es un país ribereñu del mari Caribi, que hazi arrayu con Méjicu al norti i Guatemala al oesti i al sul. Desepará de Honduras por 75 quilómetrus de longol nel puntu mas cercanu entri las dos nacionis deseparás por el golfu de Honduras, al esti. Belici era anteriolmenti conocia comu Honduras Británica i el nombri coloquial procei de la Ciá de Belici (Belice City) i del riu Belici. La su capital es Belmopán. La Ciá de Belici es la ciá mayol del país, el puertu prencipal i la su antígua capital.
Guti
José María Gutiérrez Hernández (Torrejón de Ardoz, 31 outubri de 1976), conociu como Guti, es un fubulista español. Holmó parti de la prantilla del Real Madrid duranti catorci temporás, ata júliu de 2010, quandu firmó un contratu por dos añus con el equipu turcu Beşiktaş Jimnastik Kulübü.
Paisis Baxus
Paisis Baxus (en neerlandés Nederland  [ˈneːdərˌlɑnt] ) es un país uropeu que holma parti el Reinu los Paisis Baxus (en neerlandés Koninkrijk der Nederlanden  [ˈkoːnɪŋkrɛiɡ dɛr ˈneːdərlɑndə(n)]), que s'asiaja de los territorius de Curaçau, Sint Maarten (que enantis formaban las Antillas Olandesas) i Aruba, amás de los propius Paisis Baxus. Es biembru la Unión Uropea. El territóriu el país está conholmau pol tierras bajas, en parti ganás al mari. Frecuentienti, el país es conociu pola región mas enfruyenti i relevanti, Olanda, assitiá ena parti ociental el país. Los Paisis Baxus arrayan al norti i oesti con el Mari del Norti, al sul con Bélgica i al esti con Alemaña. Esti pais horma una unión aduanera (el Benelux) con Bélgica i Lussemburgu.
Capitalismu
El capitalismu es un ordin social que resulta dela libertá económica ena disposición i usufructu dela propiedá privá sobri el capital como herramienta de produción.
En el capitalismu, los individuus i las impresas llevan a cabu la produción i el entercambeu de bienis o de servicius en horma libri endretu dela devisión del trebaju, con el propósitu necesariu del beneficiu monetariu pala obtención de recursus en hunción de cualquiel ordin de finis endretu del marcu de una cooperación mediatizá pol mercau. La distribución, la produción i los precius delos bienis i servicius sonin determinaus pol libri mercau, la oferta i la demanda entri produtoris i consumidoris. Diferentes formas de capitalismo tratan temas como libre mercado, propiedad estatal.
Huentis
https://es.fxmag.com/articulo/el-costo-de-vida-en-los-eeuu-sigue-aumentando-por-un-momento-se-imagino-que-la-inflacion-estaba-debilitandose-precio-del-par-euro-dolar-eurusd
Charlotte's Web
Charlotte's Web (estremeñu: La telaraña de Charlotte) es una novela de literatura infantil escrevia pol autol estau-uniensi E. B. White i espublicá en 1952, con elustracionis de Garth Williams.
La novela cuenta la estória de un cerdu llamau Wilbur i la su amistá con una araña llamá Charlotte. Quandu Wilbur va a sufril la matança, Charlotte escrevi mensajis alabandu a Wilbur (como "cerdu notabli") ena su telaraña pa convencel al granjeru que le permitiera vivil.
Biên Hòa
Bien Hoa es un ciá assiti ena província e Dong Nai, en Dong Nam Bộ, Vietnam. Tini 800.000 abitantis (2011) nun ária e 268 qm² i una densiá e puebración de 3030 ab./qm².
Antonia López González
Antonia López González (Guareña, (Baajó), n.1967) es una meica, medalla de Extremadura (2002), investigaora de los malis tropicalis, mayolmenti del mal de Jorge Lobo o lobomicosis.
Biografía
Cooperanti responsabli y fundaora de la ONG Comité Ipiranga pa dal atención y cura a los enfelmus pa las tierras del Amazonas. Tou el equipu de meicus atiendi endi un barcu hospital que se desplaza por el río Purús, en el Amazonas, pa poel llegal a los poblaus.
Tou el su labutu humanitariu y compromisu social uñíu a la su sapienza centífica le llevó a publical un libro sobri enfermedais dermatológicas tropicalis olvidás, de rangu endémicu en la región amazónica, dichu libru es un referenti en tou el mundu.
Mustafa Kemal Atatürk
Mustafa Kemal Atatürk (1881; 10 Noviembri de 1938) hue un general i primel presienti de Turquia.
Zeni
El zeni u ceni (del árabi سمت الرأس (samt ar-ra’s) "direción pol cima la cabeça") es en astronomia unu los puntus referéncias maginárius celestis.
El nombri de zeni procei del árabi árabi samt a través el castellanu zenit i esti a la su vezi del télminu científicu zenith, trascrición el télminu árabi.
Enas coordenás celestis, nel sistema artazimutal sistema es el puntu en que s’entricorta la vertical cona bóvea celesti, justu pol cima la cabeça el osselvaol. El puntu opuestu es el nadil que s’enhalla pol baju el osselvaol.
Luna
La Luna (símbolu astronomicu: ) es el únicu satéliti natural dela Tierra. Es l'astru más cercanu i tamién el mehol conociu. La distáncia meya entri el centru la Tierra i el de la Luna es dunus 384.400 qm. El su diámetru es de menus duna tercel parti el terrestri (3.476 qm), la su supifícii es una decimucuarta parti (37.700.000 qm²), i el su volumin alreol duna quincuahésima parti (21.860.000 qm³).
Estambul
Estambul (en turcu, İstanbul [istan'bul]) es la mayol ciá de Turquia, capital la província omónima. Está assitiá nel estrechu el Bósforu, entri Uropa i Ásia.
Estória
Hue hundá en 667 e. C., comu coloña griega con el nombri de Bizánciu. Enda 330 d.C. hue la capital el Emperiu Bizantinu (se llamó Costantinopla), hata 1453 quandu hue conquistá polos turcus dirigius pol sultán Mehmed II.